রামকৃষ্ণ মিশনের পর প্রধানমন্ত্রী ঢাকেশ্বরী পূজামণ্ডপ পরিদর্শন করেন। বঙ্গবন্ধু হত্যাকাণ্ডের পর হিন্দু সম্প্রদায়ের ওপর নির্যাতনের চিত্র তুলে ধরে শেখ হাসিনা বলেন, ‘বিভিন্ন সময়ে হিন্দু সম্প্রদায়ের ওপর আঘাত হানতে দেখেছি আমি।’ তিনি বলেন, ‘বাংলাদেশ হবে অসাম্প্রদায়িক চেতনার। সব ধর্মের মানুষের সমান অধিকার নিশ্চিতে সরকার কাজ করে যাচ্ছে। আমরা বাঙালি। আমরা বাঙালি হিসেবে এই দেশ স্বাধীন করেছি। আমরা চেষ্টা করেছি, আমাদের সকল ধর্মের মানুষের সমস্যা সমাধান করতে।’